Vainius (ežeras)
55°44′4″ š. pl. 25°50′52″ r. ilg.﻿ / ﻿55.73444°š. pl. 25.84778°r. ilg.﻿ / 55.73444; 25.84778 Vainius – ežeras Lietuvoje, Zarasų rajone, 1 km į pietus nuo Dusetų. Ežero ilgis iš šiaurės į pietus – 0,26 km, plotis – iki 0,11 km. Altitudė 100,5 m. Krantai žemi, pelkėti, apaugę medžiais ir krūmais. Iš pietų prieina Šilo miškas, kitose pakrantėse plyti pievos. Pietinė ežero dalis gausiai užžėlusi vandens augalija. Šalia įsikūręs Padustėlio kaimas. Rytine pakrante eina kelias  178  Bradesiai–Dusetos–Daugailiai . Ežeras nenutekantis, priklauso Šventosios upės baseinui.